
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om Rådets førstebehandlingsholdning med henblik på vedtagelse af Europa-Parlamentets og Rådets forordning om befolknings- og boligstatistikker, ændring af forordning (EF) nr. 862/2007 og ophævelse af forordning (EF) nr. 763/2008 og (EU) nr. 1260/2013
(09858/1/2025 – C10-0230/2025 – 2023/0008(COD))
(Almindelig lovgivningsprocedure:  andenbehandling)
Europa-Parlamentet,
–	der henviser til Rådets førstebehandlingsholdning (09858/1/2025 – C10‑0230/2025),
–	der henviser til udtalelse af 27. april 2023 fra Det Europæiske Økonomiske og Sociale Udvalg[footnoteRef:1], [1:  EUT C 228 af 29.6.2023, s. 148.] 

–	der henviser til høring af Regionsudvalget,
–	der henviser til sin holdning ved førstebehandling[footnoteRef:2] til Kommissionens forslag til Europa-Parlamentet og Rådet (COM(2023)0031), [2:  EUT C, C/2025/3787, 17.9.2025, ELI: http://data.europa.eu/eli/C/2025/3787/oj.] 

–	der henviser til artikel 294, stk. 7, i traktaten om Den Europæiske Unions funktionsmåde,
–	der henviser til, at det kompetente udvalg har godkendt den foreløbige aftale i henhold til forretningsordenens artikel 75, stk. 4,
–	der henviser til forretningsordenens artikel 68,
–	der henviser til indstilling ved andenbehandling fra Udvalget om Beskæftigelse og Sociale Anliggender (A10‑0000/2025),
1.	godkender Rådets førstebehandlingsholdning;
2.	konstaterer, at retsakten er vedtaget i overensstemmelse med Rådets holdning;
3.	pålægger sin formand sammen med Rådets formand at undertegne retsakten, jf. artikel 297, stk. 1, i traktaten om Den Europæiske Unions funktionsmåde;
4.	pålægger sin generalsekretær at undertegne retsakten, efter at det er kontrolleret, at alle procedurer er behørigt afsluttet, og efter aftale med Rådets generalsekretær at foranledige, at den offentliggøres i Den Europæiske Unions Tidende;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.

Rådets førstebehandlingsholdning afspejler den aftale, der blev indgået ved interinstitutionelle forhandlinger mellem Parlamentet og Rådet som tidlig andenbehandlingsaftale efter jurist-lingvisternes gennemgang. 
Eftersom Udvalget om Beskæftigelse og Sociale Anliggender (EMPL) ved sin afstemning den 5. juni 2025 allerede bekræftede resultatet af disse interinstitutionelle forhandlinger, foreslår ordføreren, at EMPL henstiller til plenarforsamlingen at bekræfte Rådets førstebehandlingsholdning uændret.

[bookmark: FootprintPageRR][bookmark: _Toc211937338]BILAG: ERKLÆRING OM INPUT
<FootprintIntro>I henhold til artikel 8 i bilag I til forretningsordenen erklærer ordføreren, at han i sin betænkning har medtaget input om forhold, der vedrører sagens emne, som han har modtaget som led i udarbejdelsen af udkastet til betænkning fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:3], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [3: 	Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	Statistical Office of Republic of Slovenia

	Statistics Netherlands (CBS)

	Statistics Denmark

	Eurostat


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

